
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“
ASMENS SVEIKATOS PRIEŽIŪROS PADĖJĖJO
PAREIGYBĖS APRAŠYMAS

I SKYRIUS
PAREIGYBĖ

1. Specialiųjų socialinės globos namų „Tremtinių namai“ (toliau — globos namai) asmens sveikatos priežiūros padėjėjas yra kvalifikuotas darbuotojas.
2. Pareigybės lygis — C.
3. Asmens sveikatos priežiūros padėjėjas globos namuose padeda užtikrinti globos namų paslaugų gavėjų kasdienę priežiūrą ir slaugą, vykdydamas vyriausiojo slaugytojo bei teikdamas pagalbą globos namų paslaugų gavėjams.
4. Asmens sveikatos priežiūros padėjėjas tiesiogiai pavaldus globos namų sveikatos priežiūros padalinio vadovui. Asmens sveikatos priežiūros padėjėją priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį įstaigos direktorius įstatymų nustatyta tvarka.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
	5.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją, pažymėjimą ar kompetencijų įvertinimo pažymą, suteikianti teisę dirbti asmens sveikatos priežiūros padėjėju.;
	5.2. gebėti greitai orientuotis situacijose, logiškai mąstyti, dirbti komandoje ir individualiai;
	5.3. gebėti sklandžiai ir taisyklingai dėstyti mintis raštu ir žodžiu, žinoti dokumentų rengimo ir tvarkymo taisykles;
	5.4. mokėti dirbti Microsoft Office programiniu paketu;
	5.5. gebėti atpažinti senyvo amžiaus, proto negalią ir psichikos sutrikimą turinčių žmonių “	reakcijas ir elgseną;
	5.6. gebėti taikyti pirmosios pagalbos teikimo principus.
	5.7. turėti sveikatos pažymėjimą.
	5.8. išmanyti teisės aktus reikalingus atlikti savo darbo funkcijas.
	5.9. mokėti dirbti šiuolaikinėmis technologijomis ir ryšio priemonėmis.
	5.10. būti susipažinus su globos namų nuostatais, veiklos sritį reglamentuojančiais teisės aktais, žinoti saugos ir sveikatos darbe, priešgaisrinės saugos, elektrosaugos, sanitarinius ir higienos reikalavimus, vidaus tvarkos taisyklėmis, tvarkomis, aprašais, savo pareiginiais ir jais vadovautis.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. vykdo sveikatos priežiūros padalinio vadovo deleguotas užduotis medicinos padalinio administravimo klausimais pagal kompetencijas;
6.2. tvarko ir atnaujina globos namų paslaugų gavėjų sąrašą pagal kambarius;
6.3.  registruoja naujai globos namuose apgyvendintus paslaugų gavėjus pirminėje sveikatos priežiūros įstaigoje;
6.4.  registruoja globos namų paslaugos gavėjus į asmens sveikatos priežiūros įstaigas, koordinuoja jų lydėjimą konsultacijoms pas gydytojus specialistus;
6.5.  iš anksto pateikia savaitės vizitų grafiką socialiniam ir maitinimo padaliniams;
6.6.  globos namų paslaugų gavėjų lydėjimas į sveikatos priežiūros įstaigas vykdomas tik su šeimos gydytojų siuntimu darbuotojo darbo metu; 
6.7.  lydi globos namų paslaugų gavėjus su judėjimo negalia į gydymo įstaigas, naudodamas technines pagalbos priemones bei laikydamasis saugaus kėlimo reikalavimų ir higienos normų.
6.8.  prieš palydint globos namų paslaugų gavėjus į asmens sveikatos priežiūros įstaigas užtikrina gyventojo ir socialinio darbuotojo informavimą apie planuojamą vizitą, datą ir laiką;
6.9.  atvykus iš gydytojo konsultacijų informuoja vyriausiąjį slaugytoją apie taikytiną gydymą.
6.10. teikia asmens sveikatos priežiūros paslaugas, numatytas slaugytojo padėjėjo medicinos normoje, vykdo jas pagal slaugytojo nurodymus, užtikrina  paslaugų gavėjų stebėseną ir apie pastebėtus nuokrypius nuo įprastos būklės nedelsdamas informuoja bendrosios praktikos slaugytoją bei vyresniąją slaugytoją, registruoja registrų žurnaluose;
6.11. bendradarbiaudamas su socialiniu darbuotoju, užtikrina kas savaitinį asmens higienos priemonių (sauskelnių, palučių, kelnaičių, įklotų) išdavimą paslaugų gavėjams, stebi išrašytų priemonių poreikį bei kontroliuoja, kad jos būtų laiku pristatytos paslaugų gavėjams;
6.12. laikosi asmens duomenų apsaugos, konfidencialumo, slaugos, profesinės etikos principų, gerbia globos namų paslaugų gavėjų teises ir jų nepažeidžia;
6.13.  tobulina profesinę kvalifikaciją, domisi naujovėmis susijusiomis su profesine veikla ir atliekamomis funkcijomis;
6.14. atsako už pareigybes funkcijoms atlikti skirtą inventorių, įrangą ir priemones, kurias naudoja taupiai, racionaliai ir pagal paskirtį;
6.15.  darbe vadovaujasi šiuo pareigybės aprašymu, globos namų darbo tvarkos taisyklėmis, tvarkomis, aprašais ir kitais vidaus dokumentais.
6.16. globos namų direktoriaus pavedimu, laikinai pavaduoja kitus globos namų darbuotojus, atostogų, ligos, komandiruočių metu pagal savo  kompetencijas.
6.17.  apie susidariusią konfliktinę situaciją, globos namų paslaugų gavėjų pablogėjusią sveikatos būklę nedelsiant informuoja sveikatos priežiūros padalinio vadovą. 
6.18. dalyvauja Globos namuose organizuojamuose susirinkimuose, pasitarimuose sveikatos priežiūros padalinio vadovo pavedimu ir/ar Globos namų direktoriaus pavedimu.

Asmens sveikatos priežiūros padėjėjo vardas, pavardė, parašas, data
                
 Socialinės globos namų direktorius pasilieka sau teisę šią pareiginę instrukciją keisti, papildyti ją, supažindindamas su pakeitimais darbuotoją.

